A vekkeres tüntetés plágium!
sofar, 2006. október 05. 15:11 Sófár dosszié, Zsidónegyed dosszié, Aliyah Bet, Fókuszban, JNA - Jewish News Agency Add comments
A Fidesz vekkeres tüntetésével kapcsolatban Sófár Egyesület az alábbi közlemény közlését tartja szükségesnek:
A Sófár Egyesület széles médiaérdeklődést kiváltó vekkeres demonstrációt, úgynevezett flashmob-ot rendezett “Ütött az óra! Flashmob a zsidóbarát zsidónegyedért” címmel Budapesten, 2006. augusztus 17-én a zsidónegyed megmentése érdekében. A félreértések elkerülése érdekében szükségesnek tartjuk felhívni a közvélemény figyelmét arra, hogy civil szervezetünk semmiféle kapcsolatban nem állt, és nem áll a Fidesz 2006. október 6-ra meghirdetett tüntetésének szervezőivel. Mint ötletgazdák, határozottan elhatárolódunk az ötletünk másodlagos felhasználásából származó mindenfajta politikai következménytől.
Rendezvényünket hosszas előkészítés után az interneten szerveztük, augusztus 2-án az Indymédián adtunk róla először hírt. A demonstrációról részletesen beszámolt egyebek mellett a Hírtv, a Magyar Nemzet, a Népszabadság Online, a Népszava, és a Kurucinfo.